2004/3/EY: Komission päätös, tehty 19 päivänä joulukuuta 2003, luvasta toteuttaa siemenperunoiden kaupan pitämisen osalta tiettyjen jäsenvaltioiden koko alueella tai osalla siitä neuvoston direktiivin 2002/56/EY liitteissä I ja II säädettyjä toimenpiteitä tiukempia toimenpiteitä tiettyjä tauteja vastaan (ETA:n kannalta merkityksellinen teksti) (tiedoksiannettu numerolla K(2003) 4833)



Virallinen lehti nro L 002 , 06/01/2004 s. 0047 - 0049



Komission päätös, tehty 19 päivänä joulukuuta 2003, luvasta toteuttaa siemenperunoiden kaupan pitämisen osalta tiettyjen jäsenvaltioiden koko alueella tai osalla siitä neuvoston direktiivin 2002/56/EY liitteissä I ja II säädettyjä toimenpiteitä tiukempia toimenpiteitä tiettyjä tauteja vastaan (tiedoksiannettu numerolla K(2003) 4833) (ETA:n kannalta merkityksellinen teksti) (2004/3/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon siemenperunoiden pitämisestä kaupan 13 päivänä kesäkuuta 2002 annetun neuvoston direktiivin 2002/56/EY(1), sellaisena kuin se on viimeksi muutettuna direktiivillä 2003/61/EY(2) ja erityisesti sen 17 artiklan 2 kohdan, ottaa huomioon Saksan, Irlannin, Portugalin, Suomen ja Yhdistyneen kuningaskunnan esittämät pyynnöt, sekä katsoo seuraavaa: (1) Luvasta toteuttaa siemenperunoiden kaupan pitämisen osalta tiettyjen jäsenvaltioiden koko alueella tai osalla siitä neuvoston direktiivin 66/403/ETY liitteissä I ja II määrättyjä toimenpiteitä ankarampia toimenpiteitä tiettyjä tauteja vastaan 30 päivänä maaliskuuta 1993 annettua komission päätöstä 93/231/ETY(3) on muutettu useita kertoja ja huomattavilta osilta(4). Sen vuoksi olisi selkeyden ja järkeistämisen takia kodifioitava mainittu direktiivi. (2) Direktiivissä 2002/56/EY vahvistetaan sallitut poikkeamat tiettyjen haitallisten organismien osalta. (3) Kyseisessä direktiivissä jäsenvaltioiden sallitaan aina asettaa niiden sisäistä tuotantoa oleville siemenperunoille tiukemmat vaatimukset. (4) Irlanti - koko alue -, Saksa, Suomi ja Yhdistynyt kuningaskunta - tiettyjen alueidensa osien osalta - sekä Portugali - koskien Azorien yli 300 metrin korkeudessa olevia alueita -, toivovat voivansa soveltaa näitä direktiivin 2002/56/EY säännöksiä näiden alueiden osien siemenperunaviljelmille erityisen haitallisia organismeja vastaan. (5) Komissio on direktiivissä 93/17/ETY(5) määritellyt yhteisön perussiemenperunoiden luokat sekä näihin luokkiin sovellettavat edellytykset ja nimitykset. Näihin luokkiin kuuluvia siemenperunoita olisi pidettävä sopivina kaupan pitämiseen jäsenvaltioiden alueella direktiivin 2002/56/EY 17 artiklan 2 kohdan mukaisesti. (6) Irlannin koko alueella sekä Saksan, Suomen ja Yhdistyneen kuningaskunnan alueiden tietyissä osissa ja Portugalin Azorien yli 300 metrin korkeudessa sijaitsevalla alueella, siemenperunoiden sisäisen tuotannon ja yhteisön siemenperunaluokkien osalta vahvistettujen edellytysten vertailun perusteella voidaan sanoa, että: - "luokka EY 1" täyttää tiukemmat edellytykset, - "luokka EY 2" vastaa siemenperunoiden sisäistä tuotantoa, ja - "luokka EY 3" vastaa perunoiden sisäistä tuotantoa. (7) Irlannin koko alueelle sekä Saksan, Suomen ja Yhdistyneen kuningaskunnan alueiden tietyille osille ja Portugalin Azorien yli 300 metrin korkeudessa sijaitsevalle alueelle, olisi tämän vuoksi annettava lupa rajoittaa siemenperunoiden kaupan pitäminen ainoastaan direktiivissä 93/17/ETY määriteltyjen yhteisön perussiemenperunaluokkiin. (8) Lupa vastaa neuvoston direktiivissä 2000/29/EY(6), sellaisena kuin se on viimeksi muutettuna komission direktiivillä 2003/47/EY(7), annettujen yhteisten kasvien terveyttä koskevien sääntöjen nojalla jäsenvaltioille kuuluvia velvoitteita. (9) Tässä päätöksessä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Jäsenvaltioille, joiden luettelo esitetään liitteessä I olevassa 1 sarakkeessa, annetaan lupa siemenperunoiden kaupan pitämisen osalta mainitussa liitteessä olevassa 2 sarakkeessa niiden kohdalla luetelluilla alueilla, rajoittaa siemenperunoiden kaupan pitäminen seuraaviin direktiivissä 93/17/ETY määriteltyihin yhteisön perussiemenperunaluokkiin: a) siemenperunoiden tuotanto: luokkaan "luokka EY 1" tai "luokka EY 2"; b) perunoiden tuotanto: luokkaan "luokka EY 1", "luokka EY 2" tai "luokka EY 3". 2 artikla Kyseisten jäsenvaltioiden on perustettava säännöllisen ja järjestelmällisen valvonnan pysyvä järjestelmä lupaan liittyvien edellytysten jatkuvan noudattamisen varmistamiseksi ja laadittava siitä kertomus. Komissio valvoo järjestelmää. 3 artikla Edellä 1 artiklassa tarkoitettu järjestelmä lakkautetaan heti kun todetaan, että sen antamista koskevat edellytykset eivät enää täyty. 4 artikla Kumotaan päätös 93/231/ETY. Viittauksia kumottuihin päätöksiin pidetään viittauksina tähän päätökseen liitteessä III olevan vastaavuustaulukon mukaisesti. 5 artikla Tämä päätös on osoitettu kaikille jäsenvaltioille. Tehty Brysselissä 19 päivänä joulukuuta 2003. Komission puolesta Puheenjohtaja Romano Prodi (1) EYVL L 193, 20.7.2002, s. 60. (2) EUVL L 165, 3.7.2003, s. 23. (3) EYVL L 106, 30.4.1993, s. 11. (4) Ks. liite II. (5) EYVL L 106, 30.4.1993, s. 7. (6) EYVL L 169, 10.7.2000, s. 1. (7) EUVL L 138, 5.6.2003, s. 47. LIITE I >TAULUKON PAIKKA> LIITE II Kumottu päätös ja sen muutokset >TAULUKON PAIKKA> LIITE III Vastaavuustaulukko >TAULUKON PAIKKA>